उन्होंने कहा कि अभी तक मुख्य बाधा बातचीत के एजेंडे को स्वीकृति न मिल पाना ही रही है, क्योंकि कुछ देशों ने इसका विरोध किया है। संवाद प्रक्रिया को आगे बढ़ाने के प्रयासों पर लैकजक ने कहा कि मैं उन सभी समूहों से मिल चुका हूं, जो सुरक्षा परिषद में सुधार पर चर्चा में सक्रिय रूप से भाग ले रहे हैं। हालिया सप्ताहों में एल.69 के रूप में जाने जाने वाले समूह और आम सहमति के लिए एकजुट समूह ने सुधारों पर उनके दृष्टिकोण को आगे बढ़ाने के लिए अलग-अलग मुलाकातें भी की हैं। एल.69 में भारत सहित 42 विकासशील देश शामिल हैं।